# Gus Kenworthy

Gus Kenworthy (Chelmsford, 1 d'octubre de 1991) és un esquiador acrobàtic estatunidenc d'origen britànic, que competeix en competició de parc i en migtub. Kenworthy va guanyar la medalla de plata en l'esquí d'estil lliure masculí en els Jocs Olímpics d'Hivern de 2014 a Sotxi.

## Biografia
### Primers anys i educació

Kenworthy és el petit de tres fills d'una mare anglesa i pare estatunidenc, Pip i Peter Kenworthy. Té dos germans majors, Hugh i Nick Kenworthy.
El pare de Kenworthy, Peter, ha estat director executiu del festival de cinema Mountainfilm a Telluride des de 2006. És un exbanquer de Filadèlfia, que va treballar a Londres durant diversos anys. La mare de Kenworthy, Pip, és anglesa i originària de Bristol. Ella va néixer en una família nombrosa, amb vuit germans. Després de traslladar-se a Londres a principis de 1970, va començar a treballar en el vestidor del Kings Head Theatre Club. Ella també va tenir una parada antiga al Camden Lock Market. Va emigrar a Telluride el 1993 amb qui aleshores era el seu marit, Peter, i els seus fills, incloent-hi Gus, que llavors tenia dos anys.
Kenworthy es va graduar per la Telluride High School el juny de 2010. Podia haver-se graduat el 2009, però en el seu lloc va decidir prendre un any lliure per esquiar.

### Carrera

Kenworthy va guanyar el Campionat Mundial de l'Associació de Professionals de Freeskiing en la categoria general els anys 2011, 2012 i 2013. El 2014 es va col·locar en segon lloc en els Jocs Olímpics de Sochi i va guanyar la seva primera medalla, un bronze, en els X Games de Tignes en la competició de parc.
El 13 de febrer de 2014 Kenworthy va guanyar la medalla de plata als Jocs Olímpics d'hivern de Sotxi.

### Atenció mediàtica

Kenworthy va guanyar l'atenció dels mitjans internacionals, a causa que el seu amic fotògraf, Robin MacDonald, li enviés una foto de cinc gossos de carrer —quatre cadells i la seva mare— durant la seva estada a Sotxi, en els Jocs Olímpics d'hivern de 2014. Es va quedar durant més d'un mes per salvar la família dels gossos, i altres, mentre que va intentar dur-los de tornada a casa. Va adoptar aquests gossos i va ajudar a aconseguir més atenció a la creixent problemàtica sobre la població de gossos de carrer a Sotxi, que va créixer significativament durant els Jocs Olímpics.

### Vida personal

L'octubre de 2015 Kenworthy va fer pública la seva homosexualitat. Rolling Stone va assenyalar el "medallista acrobàtic és la primera estrella dels 'esports d'acció a sortir de l'armari". Està sortint amb Matthew Wilkas després d'una llarga relació amb el fotògraf canadenc Robin Macdonald.

## Referències

* ↑ «Gus KENWORTHY | Freestyle Skiing | United States – Sochi 2014 Olympics». m.sochi2014.com. [Consulta: 10 febrer 2014].
* ↑ Klingsporn, Katie. «Go, Gus!». Telluride Daily Planet, 12-02-2014. [Consulta: 17 febrer 2014].
* 1 2 3 Viebrock, Susan. «Fashion Friday: Pip on what to wear to the Fling (Interview with Pip Kenworthy)». Telluride Inside... and Out, 03-02-2011. [Consulta: 17 febrer 2014].
* 1 2 «Kenworthy Grabs Silver in U.S. Podium Sweep». Watch Newspapers (Western San Juan Mountains newspaper, serving Telluride), 13-02-2014. Arxivat de l'original el 21 de febrer 2014. [Consulta: 17 febrer 2014].
* ↑ «First Ever Double Flip Off Of A Rail – Yeah Gus!». Mountainfilm Blog, 14-07-2011. Arxivat de l'original el 22 de febrer 2014. [Consulta: 17 febrer 2014].
* ↑ «Profile of Peter Kenworthy». Mountainfilm. Arxivat de l'original el 15 d’agost 2014. [Consulta: 17 febrer 2014].
* ↑ Hemphill, Steve. «Q&A Wednesday with Gus Kenworthy». Freeskier Magazine, 09-06-2010. [Consulta: 17 febrer 2014].
* ↑ «Kenworthy Keeps Overall Title at AFP Worlds». US Freeskiing. [Consulta: 14 febrer 2014].
* ↑ Michelson, Megan. «AFP Champs: Big Air». Arxivat de l'original el 27 d’octubre 2014. [Consulta: 14 febrer 2014].
* ↑ Hansman, Heather. «KENWORTHY, VOISIN WIN AFP SLOPESTYLE». ESPN X Games. Arxivat de l'original el 27 d’octubre 2014. [Consulta: 14 febrer 2014].
* ↑ «US Freeskiing's profile on Gus Kenworthy». US Freeskiing. [Consulta: 14 febrer 2014].
* ↑ «Atomic Skis' profile on Gus Kenworthy». Arxivat de l'original el 3 de febrer 2022. [Consulta: 14 febrer 2014].
* ↑ Rachel Axon and Lindsay Jones. «U.S. Olympian is doing his best to adopt all the stray puppies in Sochi». USA Today. [Consulta: 14 febrer 2014].
* 1 2 «U.S. freestyle skier Gus Kenworthy adopting stray Sochi puppies». [Consulta: 14 febrer 2014].
* ↑ @guskenworthy. «Twitter», 22-10-2015. [Consulta: 22 octubre 2015].
* ↑ Roenigk, Alyssa. «Olympic freeskier Gus Kenworthy's next bold move -- coming out», 22-10-2015. [Consulta: 25 octubre 2015].
* ↑ «Hot Rebel Skier Gus Kenworthy». Rolling Stone. Rolling Stone [Consulta: 3 desembre 2015].
* ↑ «Adopted pups from Sochi doing well, says B.C. photographer». CBC News, 07-04-2014. [Consulta: 25 octubre 2015].

## Enllaços externs

* Team USA profile for Gus Kenworthy